L 209/18 Jurnalul Oficial al Uniunii Europene 10.8.2010 DECIZII DECIZIA COMISIEI din 9 august 2010 de modificare a anexei XI la Directiva 2003/85|CE a Consiliului în ceea ce priveşte lista laboratoarelor autorizate să manipuleze virusul viu al febrei aftoase [notificată cu numărul C(2010) 5420] (Text cu relevanță pentru SEE) (2010/435|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE şi 91/665/CEE și de modificare a Directivei 92/46/CEE (!), în special articolul 67, întrucât: (1) Directiva 2003/85/CE stabileşte măsurile minime de combatere care trebuie aplicate în cazul apariției unui focar de febră aftoasă și anumite măsuri preventive destinate unei mai bune conştientizări şi pregătiri a auto- rităților competente şi a comunității agricole cu privire la această boală. (2) Aceste măsuri preventive includ obligația statelor membre de a garanta faptul că manipularea virusului viu al febrei aftoase în contextul activităților de cercetare şi diagnosticare este efectuată numai în labo- ratoare autorizate, specificate în partea A din anexa XI la Directiva 2003/85|CE, iar fabricarea de antigeni inac- tivați în vederea producerii de vaccinuri sau fabricarea de vaccinuri și cercetarea în domeniu sunt efectuate numai în instituțiile și laboratoarele aprobate, enumerate în lista din partea B din anexa XI la directiva menţionată anterior. (3) Bulgaria a informat în mod oficial Comisia că, în urma controalelor efectuate în conformitate cu articolul 66 din Directiva 2003/85/CE, laboratorul lor național de referință nu mai este considerat ca îndeplinind normele de biosecuritate prevăzute la articolul 65 litera (d) din Directiva 2003/85|CE. ( Țările de Jos au informat în mod oficial Comisia în legătură cu anumite modificări referitoare la denumirea unui laborator situat în Țările de Jos care figurează în lista din partea B din anexa XI la Directiva 2003/85/CE. () JO L 306, 22.11.2003, p. 1. (5)  Din motive legate de securitate, este important ca lista laboratoarelor stabilită în anexa XI la Directiva 2003/85/CE să fie actualizată. (6) În consecință, este necesară eliminarea mențiunii refe- ritoare la Bulgaria din lista laboratoarelor stabilită în partea A, precum şi înlocuirea mențiunii referitoare la Țările de Jos din lista laboratoarelor stabilită în partea B din anexa XI la Directiva 2003/85/CE. Prin urmare, anexa XI la Directiva 2003/85/CE ar trebui modificată în consecință. (7) Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DECIZIE: Articolul 1 Anexa XI la Directiva 2003/85JCE se modifică după cum urmează: 1. În partea A, se elimină mențiunea referitoare la Bulgaria. 2. În partea B, mențiunea referitoare la Țările de Jos se înlo- cuieşte cu următorul text: „NL | Țările de Jos | Merial SAS, Lelystad Laboratory, Lelystad” Articolul 2 Prezenta decizie se adresează statelor membre. Adoptată la Bruxelles, 9 august 2010. Pentru Comisie John DALLI Membru al Comisiei